Τασία Χριστοδουλοπούλου

Η Τασία Χριστοδουλοπούλου (Αναστασία Χριστοδουλοπούλου) είναι Ελληνίδα νομικός και πολιτικός.

Βιογραφία
Γεννήθηκε το 1948 στην Αθήνα. Έχει τελειώσει τη Νομική Αθηνών και έχει εργαστεί ως δικηγόρος.Βιογραφικά υποψηφίων Ευρωβουλευτών Συνασπισμού Ριζοσπαστικής Αριστεράς, από το www.tovima.gr, σελ. 22 Είναι παντρεμένη με τον επίσης πολιτικό Θοδωρή Δρίτσα.

Πολιτική σταδιοδρομία
Υπήρξε μέλος της Κεντρικής Επιτροπής και της Πολιτικής Γραμματείας του ΣΥΡΙΖΑ, συντονίστρια του Τμήματος Δικαιωμάτων του κόμματος και μέλος της Κίνησης των 53+.

Διετέλεσε αναπληρώτρια υπουργός Μεταναστευτικής Πολιτικής στην πρώτη κυβέρνηση του Αλέξη Τσίπρα. Eισηγήθηκε τον νόμο για την απόκτηση της ελληνικής ιθαγένειας από παιδιά μεταναστών που έχουν γεννηθεί και μεγαλώνουν στην Ελλάδα. Κατά τη διάρκεια της παραμονής της σε αυτή τη θέση η φράση της σε τηλεοπτική συνέντευξη τις 14 Απριλίου ότι δεν υπάρχει πρόβλημα με τη διαμονή των μεταναστών στην Αθήνα, απλά «λιάζονται» στις πλατείες προκάλεσε αντιδράσεις. 

Στις εκλογές του Σεπτεμβρίου του 2015 εξελέγη βουλευτής Επικρατείας και στη Βουλή που προέκυψε ορίστηκε Γ΄ Αντιπρόεδρος. και πρόεδρος της Ειδικής Μόνιμης Επιτροπής Θεσμών και Διαφάνειας.

Τον Ιούνιο του 2019 η ίδια ανάφερε ότι μετάθεσε την κόρη της από άλλη δημόσια υπηρεσία στη Βουλή με την «αξιοποίηση γνωριμιών και διασυνδέσεων». Στις βουλευτικές εκλογές του 2019 δεν ήταν υποψήφια βουλευτής.

Στις βουλευτικές εκλογές του Μαΐου και του Ιουνίου 2023 ήταν υποψήφια στην Α' Αθηνών, ωστόσο δεν εξελέγη.

Το 2023, αποχώρησε από τον ΣΥΡΙΖΑ και εντάχθηκε στο κόμμα της Νέας Αριστεράς.

Παραπομπές

Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Έλληνες βουλευτές επικρατείας
Κατηγορία:Έλληνες αναπληρωτές υπουργοί Εσωτερικών και Διοικητικής Ανασυγκρότησης
Κατηγορία:Αντιπρόεδροι της Βουλής των Ελλήνων